ভারত-পাকিস্তান সুপার ফোরের ম্যাচেও রেফারি সেই পাইক্রফট!

ওয়েব ডেস্ক : যাঁকে নিয়ে এত বিতর্ক, এবার সেই অ্যান্ডি পাইক্রফটকেই (Andy Pycroft) সুপার ফোরে ভারত বনাম পাকিস্তান দ্বৈরথের ম্যাচ (India-Pakistan Match) রেফারি হিসাবে নির্বাচিত করল আইসিসি (ICC)। গত ১৪ সেপ্টেম্বর গ্রুপ পর্বের ভারত-পাকিস্তান ম্যাচে হ্যান্ডশেক বিতর্ক হয়েছিল। সেই ম্যাচেও রেফারি ছিলেন তিনি। তাঁর বিরুদ্ধে পাকিস্তান ক্রিকেট বোর্ড অভিযোগ করেছিল, সেদিন ভারতের অধিনায়ক সূর্যকুমার যাদবের সঙ্গে পাক অধিনায়ক সলমন আলি আঘাকে হ্যান্ডশেক করতে মানা করেছিলেন পাইক্রফট।

পাইক্রফটের এই কাজকে নীতিবিরুদ্ধ দাবি করে তাঁকে অপসারণের দাবি তুলেছিল পিসিবি (PCB)। অন্যথায় টুর্নামেন্ট বয়কটের হুঁশিয়ারিও দিয়েছিল তারা। এই কারণে ১৭ সেপ্টেম্বর আরব আমিরাতের বিরুদ্ধে ম্যাচ পাকিস্তান বয়কট করতে চলেছে বলে শোনা যাচ্ছিল। একটা সময় পর্যন্ত পাকিস্তান টিম টসের সময় পর্যন্ত হোটেলই ছাড়েনি। এর পরেই পাইক্রফটের সঙ্গে আলোচনার পর ম্যাচটা অনুষ্ঠিত হয়েছিল এক ঘন্টা দেরিতে।

আরও খবর : প্রতারণা মামলায় গ্রেফতার হার্দিক পাণ্ডিয়ার প্রাক্তন সতীর্থ!

হ্যান্ডশেক বিতর্কে পাইক্রফট নাকি পাকিস্তান ম্যানেজমেন্টের কাছে ক্ষমা চেয়েছেন এমনটা দাবি করেছিল পাকিস্তান। সেই ভিডিয়ো রেকর্ড করে সোশাল মডিয়ায় আপলোড করেছিল পিসিবি। ভিডিয়ো শেয়ার করার পর পাক বোর্ডের (PCB) তরফে জানানো হয়, হ্যান্ডশেক বিতর্কের কারণে পাক অধিনায়কের কাছে ক্ষমা চেয়েছেন পাইক্রফট (Andy Pycroft)। তবে ভিডিও শেয়ার করলেও, কোনও অডিও শেয়ার করা হয়নি।

কিন্তু আন্তর্জাতিক ক্রিকেট সংস্থা নিয়ম অনুযায়ী, এই ধরণের কোনও ভিডিও শেয়ার করা যায় না। কিন্তু পাকিস্তান ক্রিকেট বোর্ডের তরফে সেটিই করা হয়েছে। প্রসঙ্গত, যে জায়গায় পাইক্রফট পাকিস্তানের ম্যানেজমেন্টের সঙ্গে কথা বলেছেন সেটি হল আন্তর্জাতিক ক্রিকেট স্টেডিয়ামের PMOA (Players and Match officials Area) এলাকা। নিয়ম অনুযায়ী এই জায়গায় কোনও ভিডিও করা যায় না। সূত্রের খবর, এ নিয়ে আইসিসি (ICC)-র সিইও সংযোগ গুপ্তা পাকিস্তান ক্রিকেট বোর্ডকে একটি কড়া মেইল করেন। এসবের মাঝে সুপার ফোরে ভারত বনাম পাকিস্তান ম্যাচে সেই অ্যান্ডি পাইক্রফটকেই ম্যাচ রেফারি হিসেবে দেখা যেতে চলেছে। ।

দেখুন অন্য খবর :